คือทานยาคุมกำเนิดเม็ดแรกหลังปจดหมดแลวตอนนี้ทานจนหมดสีเหลืองแลวค่ะเพิ่งรู้ว่าทานผิดและเริ่มทานสีขาวแลวค่ะแต่ปจดยังไม่มาแบบนี้จะทำให้ตั้งครรภ์ไหมค่ะ
สวัสดีค่ะ การทานยาคุมกำเนิดที่ถูกต้องนั้น ควรทานภายในวันแรกที่ประจำเดือนมา หรือไม่เกิน 5 วันนับตั้งแต่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันที หากทานในเวลาอื่นนอกเหนือจากนี้ ต้องทานต่อเนื่องไปอย่างน้อย 7 วันก่อน ยาคุมกำเนิดจึงจะออกฤทธิ์ในการป้องกันการตั้งครรภ์ได้ ซึ่งหากมีเพศสัมพันธ์ก่อนที่จะทานยาคุมครบ 7 วัน ก็จะมีโอกาสตั้งครรภ์ได้นอกจากนี้แล้ว หากเพิ่งทานยาเป็นแผงแรก ยาคุมกำเนิดอาจยังออกฤทธิ์ได้ไม่เต็มประสิทธิภาพ แม้จะทานยาไปครบ 7 วันแล้วจึงมีเพศสัมพันธ์ โอกาสที่จะตั้งครรภ์ก็ยังอาจมีได้เมื่อทานยาคุมเม็ดที่เป็นฮอร์โมนจนครบ 21 เม็ดแล้ว ประมาณ 2-4 วัน หรือทานจนถึงเม็ดที่ 23-25 ประจำเดือนจึงจะมาค่ะ แต่หากทานจนครบ 28 เม็ดแล้ว ประจำเดือนยังไม่มา ควรตรวจหาการตั้งครรภ์ดูค่ะ